Awang Bulgiba Awang Mahmud

Prof. Datuk Dr. Awang Bulgiba bin Awang Mahmud (Jawi: اوڠ بولڬيب بن اوڠ مهمود) ialah seorang ahli epidemiologi dan pakar perubatan Malaysia. Beliau juga merupakan naib canselor Universiti Malaya sejak 2017.

Kerjaya dan pendidikan
Profesor Awang Bulgiba merupakan doktor Malaysia pertama yang dianugerahkan Doktor Falsafah (PhD) dalam Maklumat Kesihatan. Beliau juga yang pertama memegang empat felo pendidikan iaitu di Fakulti Kesihatan Awam UK, Perubatan Kesihatan Awam Malaysia, Akademi Perubatan Malaysia dan Akademi Sains. Beliau juga memegang jawatan Setiausaha Agung Akademi Sains Malaysia dan Presiden Konsortium Kesihatan Awam-KL Asia-Pasifik.

Pandemik COVID-19
Ketika pandemik COVID-19 di Malaysia, Awang Bulgiba mula dikenali apabila pada 30 Mac 2020, beliau mencadangkan bahawa Perintah Kawalan Pergerakan (PKP) ialah langkah terbaik yang diambil oleh kerajaan dalam memerangi penularan penyakit koronavirus (COVID-19). Beliau menganjurkan bahawa Malaysia memerlukan sekurang-kurangnya masa enam minggu dalam usaha pengekangan virus itu. Pada 9 April, beliau juga berpendapat bahawa PKP harus dilanjutkan ekoran tahap kepatuhan dan kesedaran masyarakat awam di Malaysia yang masih rendah dalam menentang COVID-19. Pada 12 April, Awang Bulgiba juga mengatakan PKP boleh ditamatkan sekiranya jumlah kes baharu terus menurun dan angka pulih melebihi pertambahan kes.

Anugerah

 51x51px Darjah Panglima Gemilang Bintang Kenyalang (PGBK) - Datuk (2017)

Rujukan

Pautan luar
 Profil Awang Bulgiba Awang Mahmud (dalam bahasa Inggeris)
 Terbitan oleh Awang Bulgiba Awang Mahmud (dalam bahasa Inggeris)

Kategori:Ahli epidemiologi Malaysia
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Doktor perubatan Malaysia